CELEX: 52010XG1203(01)
Language: el
Date: 2010-11-19 00:00:00
Title: Συμπεράσματα του Συμβουλίου, της 19ης Νοεμβρίου 2010 , για τις ευρωπαϊκές και διεθνείς πολιτικές ατζέντες για τα παιδιά, τη νεολαία και τα δικαιώματα των παιδιών

3.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/1
            
         Συμπεράσματα του Συμβουλίου της 19ης Νοεμβρίου 2010 για τις ευρωπαϊκές και διεθνείς πολιτικές ατζέντες για τα παιδιά, τη νεολαία και τα δικαιώματα των παιδιών
   2010/C 326/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
   1.   ΥΠΕΝΘΥΜΙΖΟΝΤΑΣ:
   
               —
            
            
               Το άρθρο 3 παράγραφος 3 της συνθήκης για την Ευρωπαϊκή Ένωση,
            
         
               —
            
            
               Το ψήφισμα του Συμβουλίου, της 27ης Νοεμβρίου 2009, σχετικά με ανανεωμένο πλαίσιο ευρωπαϊκής συνεργασίας στον τομέα της νεολαίας (2010-2018) που αναφέρει ότι θα πρέπει να εξετασθεί, όπου χρειάζεται, η διάσταση μιας πολιτικής για τα παιδιά, έχοντας υπόψη τα δικαιώματά τους και την προστασία τους, λαμβάνοντας υπόψη ότι καθοριστικό ρόλο για τη ζωή και τις μελλοντικές προοπτικές των νέων διαδραματίζουν οι ευκαιρίες, η υποστήριξη και η προστασία που παρέχονται κατά την παιδική ηλικία,
            
         
               —
            
            
               Την ανακοίνωση της Ευρωπαϊκής Επιτροπής, της 4ης Ιουλίου 2006, «Προς μια στρατηγική ΕΕ για τα δικαιώματα του παιδιού» (1).
            
         2.   ΣΗΜΕΙΩΝΕΙ:
   
               —
            
            
               Την ενημέρωση που παρείχε η Προεδρία για τις ευρωπαϊκές και διεθνείς πολιτικές ατζέντες σχετικά με τα παιδιά, τη νεολαία και τα δικαιώματα των παιδιών (2).
            
         
               —
            
            
               Τα μέτρα που λήφθηκαν στον τομέα της νεολαίας για την προώθηση του δικαιώματος των παιδιών και των νέων να συμμετέχουν στην λήψη αποφάσεων που αφορούν τις ζωές τους.
            
         3.   ΥΠΟΓΡΑΜΜΙΖΕΙ:
   
               —
            
            
               Την καίρια σημασία της εργασίας που έχει γίνει στον τομέα των παιδιών, της νεολαίας και των δικαιωμάτων των παιδιών.
            
         4.   ΧΑΙΡΕΤΙΖΕΙ:
   
               —
            
            
               Την πρόθεση της Ευρωπαϊκής Επιτροπής να εγκρίνει νέα ανακοίνωση στον τομέα αυτό που θα εγκαινιάζει μία στρατηγική για την ΕΕ στον τομέα των δικαωμάτων των παιδιών.
            
         5.   ΕΝΘΑΡΡΥΝΕΙ ΣΥΝΕΠΩΣ:
   
               —
            
            
               Τα κράτη μέλη να συνεργαστούν και να αναλάβουν ενεργό ρόλο στον τομέα αυτό και στις μελλοντικές διεθνείς συνεδριάσεις σε επίπεδο εμπειρογνωμόνων και σε υπουργικό επίπεδο, οι οποίες θα ασχολούνται με τα δικαιώματα των παιδιών.
            
         
      (1)  CΟΜ(2006) 367 τελικό.
   
      (2)  Έγγρ. 14855/10.